Ernst Eduard Kummer

Matemàtich alman.
Ernst Eduard Kummer a l'era nassù a Sorau (ant ël Brandeborgh) ël 29 ëd gené dël 1810 e a tre agn a l'era restà òrfo ëd sò pare.
A l'avìa studià a l'Università ëd Halle e a l'avìa mostrà ant la scòla media ëd Liegnitz për dódes agn, prima ëd suced-je a Dirichlet a l'Università ëd Berlin.
A l'é mòrt a Berlin ël 14 ëd magg dël 1893.

 Sò travaj 
Ij travaj ëd Kummer a l'han rësguardà dzortut la teorìa dij nùmer, ma a l'é anteressasse ëdcò a la geometrìa.
A l'ha consacrà tanti sfòrs a sërché ëd dimostré ël gran teorema ëd Fermat.
Për sòn a l'ha antroduvù coj ch'a ciama ij nùmer ideaj, ch'a saran d'anspirassion për Dedekind për definì j'ideaj.
Kummer a riess a dimostré ël teorema për tuti ij nùmer prim dìspar regolar, na class ëd nùmer dont a fan part tuti ij nùmer prim fin-a a 100, gavà 37, 59 e 67.
Ij sò travaj a saran completà da Mirimanoff.
A Kummer as dev ëdcò l'antrodussion dij nùmer algébrich.
A men-a ëdcò d'arserche an geometrìa anspirà da la rifrassion ëd la lus ant l'òtica.

 A pòrto sò nòm 
 Criteri ëd Kummer
 Teorema ëd Kummer
 Surfassa ëd Kummer

Kummer, Ernst Eduard